শিকাগোতেও ন্যাশনাল গার্ড মোতায়েনের পরিকল্পনা করছেন ট্রাম্প!

ওয়েব ডেস্ক : আইনশৃঙ্খলায় অবনতি হওয়ায় ওয়াশিংটনে (Washington) ন্যাশনাল গার্ড (National Guard) মোতায়েন করেছিল ট্রাম্প প্রশাসন। এবার শিকাগোতেও (Chicago)ন্যাশনাল গার্ড মোতায়েনের পরিকল্পনা করছে মার্কিন প্রশাসন! এমনটাই এক প্রতিবেদনে দাবি করল আমেরিকার প্রথম সারির এক সংবাদমাধ্যম।

মূলত, শিকাগো (Chicago) হল ডেমোক্রাট শাসিত রাজ্য। কিন্তু সেখানে অবরাধের হার বেড়েছে বলে ওই প্রতিবেদনে দাবি করা হয়েছে। এবার তাতে লাগাম টানতেই এমন সিদ্ধান্ত ট্রাম্প প্রশাসন নিতে চলেছে বলে খবর। তবে প্রশ্ন উঠছে,আইনশৃঙ্খলায় অবনতি, না বিরোধী কণ্ঠ রোধ করতে এমন এক সিদ্ধান্ত নিতে চলেছেন মার্কিন প্রেসিডেন্ট ডোনাল্ড ট্রাম্প (Donald Trump)? আর এই বিষয়টি সামনে আসতেই জোর বিতর্ক শুরু হয়েছে।

আরও খবর : পৃথিবীর কোণায় কোণায় অস্ত্র কারখানা বানাচ্ছে ইরান!

সম্প্রতি ট্রাম্প এক সাক্ষাৎকারে বলেছেন, গোটা শিকাগোতে (Chicago) শহরের মেয়র অরাজকতা তৈরি করে রেখেছেন। তা ঠিক করে দেব আমি। এর পরেই শনিবার পেন্টাগনের তরফে একটি বিবৃতি জারি করা হয়। সেখান বলা হয়, এই বিষয় নিয়ে এখনই আমরা কোনও তথ্য প্রকাশ্যে আনছি না। তবে শিকাগোতে সরকারি সম্পত্তি রক্ষা এবং কর্মীদের সুরক্ষার জন্য বেশ কিছু পরিকল্পনা রয়েছে তাদের।

প্রসঙ্গত, আইনশৃঙ্খলায় অবনতি হওয়ার কারণে কিছুদিন আগেই ওয়াশিংটনে (Washington) ন্যাশনাল গার্ড (National guard) মোতায়েন করে ট্রাম্প প্রশাসন। তাদের তরফে দাবি করা হয়েছিল, এই রাজ্যে আইনশৃঙ্খলার অবনতির কারণে নিরাপত্তাহীনতায় ভূগছে সাধারণ মানুষ। তাই সেখানে পুলিশকে সরিয়ে নিরাপত্তার দায়িত্ব তুলে দেওয়া হয়েছে ন্যাশনাল গার্ডের হাতে। তবে ট্রাম্প প্রশাসনের সমস্ত অভিযোগ খারিজ করেছেন ওয়াশিংটনের মেয়র মুরিয়েল বাউসার। তিনি বলেছেন, ওয়াশিংটনে অপরাধের হার আগের থেকে অনেকটা কমে গিয়েছে। তার মাঝেই সামনে এল শিকাগোতেও (Chicago) ন্যাশনাল গার্ড মোতায়েনের খবর।